仲元圖書館

又嗌仲元樓，係中國廣東廣州一民國建築，1930年起好，位置喺越秀區越秀山鎮海路近東秀湖西南角嘅山上城牆邊。

而家係廣州博物館嘅一部份，曾經喺2002年7月俾廣州市人民政府公佈佢做市級文物。

史
間嘢喺1929年為咗記得辛亥革命將領——鄧鏗而起，重喺1930年起好。1957年成立廣州美術館時攞咗呢間嘢做管址，2000年因廣州市人民政府將美術館搬到麓湖南邊嘅橫枝崗搞廣州藝術博物院，令原地降級成藝術博物院分址。2002年俾廣州市人民政府公佈做市級文物。2004年轉咗畀廣州博物館睇實重喺兩年後整飾成專題展廳，嚟話清楚大清嘅廣州對外貿易史。2015年因提升文化設施，廣州市人民政府開始喺海珠區藝苑路搞現代化啲嘅廣州美術館出嚟。

風格
間嘢同北京嘅文華殿差唔多樣。用嘅係鋼筋水泥立柱同仿木構斗拱飛簷，綠琉璃瓦廡殿頂，水磨石磚牆同花崗岩牆角。帶中西合璧，十足似宮殿噉。

展覽
間嘢主要搞嘅係《海貿遺珍——18～20世紀初廣州外銷藝術品》啲展覽，入面擺咗同牙雕、刺繡、絲織、廣彩、外銷畫等其他外銷藝術品嘅展覽為主。

飛同開放時間
飛
個人：CNY￥10
＞20人嘅團體：每人CNY￥8
60≤年紀≤64嘅老坑：半票
學校組織嘅≥30人嘅中小學生團體：必須要提早一個工作日預約先至有得免入場飛參觀
年紀＞65嘅老坑／現役軍人／廣州博物館之友／殘疾人：免票
身高＜1.2m：免票
開放時間
逢禮拜二到日09:00～17:30，過咗17:00之後唔賣飛入場。
逢每個禮拜一閉館

類:廣州嘅圖書館
類:廣州博物館
類:廣州民國建築
越秀區古蹟
類:越秀山